kohli
ఛేజ్‌లో కోహ్లీపై ఆధారపడ్డారా?
న్యూఢిల్లీ: న్యూజిలాండ్‌ మధ్య జరిగిన నాలుగవ వన్డేలో టీమిండియా 19 పరుగుల తేడాతో పరాజయం చెందిన సంగతి తెలిసిందే.కాగా 261 పరుగుల టార్గెట్‌తో బరిలోకి దిగిన టీమిండియా తడబడి 48.4 ఓవర్లకే 241 పరుగుకు ఆలౌటైంది.ఈ విజయంలో అయిదు వన్డేల సిరీస్‌ 2-2 తో సమం చేసింది.దీంతో వన్డే సిరిస్‌ విజేత ఎవరో చివరి అయిదవ వన్డే ఈనెల 29న విశాఖపట్నంలో జరుగనుంది. నాలుగువ వన్డే అజింక్యా రహానే అత్యధికంగా 57 పరుగులు చేయగా,కోహ్లీ 45 పరుగులతో రెండవ స్థానంలో నిలిచాడు.అయిదు వన్డేల సిరీస్‌లో టీమిండియా గెలిచిన రెండు వన్డేల్లో కోహ్లీ సత్తా చాటిన సంగతి తెలిసిందే.కోహ్లీ సత్తా చాటడం వల్ల విజయం సాధ్యమైంది.కాగా మిగతా రెండు మ్యాచ్‌ల్లో కోహ్లీ డిల్లీ వన్డేలో 9 పరుగులు,రాంచీ వన్డేలో 45 పరుగుల స్వల్ప స్కోర్లకే వెనుదిరగడం వల్ల టార్గెట్‌ చేధనలో తడబడింది.
దీనిని బట్టి చూస్తుంటే రెండవ ఇన్నింగ్స్‌లో కోహ్లీపైనే టీమిండియా ఆధారపడిందా? అనే అనుమానం కలుగుతుంది.ఇదే ప్రశ్నని రాంచీలో నాలుగవ వన్డే అనంతరం విలేఖరులు ధోనీని అడగ్గా తనదైన శైలిలో స్పందించాడు.అలాంటిదేమీ లేదుని గత ఏడాది కాలంగా చూస్తే టీమిండియా వన్డే క్రికెట్‌ను ఎక్కువగా ఆడలేదు, జింబాబ్వేతో 3 వన్డేలు మాత్రమే ఆడాం,కొంచెం కష్టంగానే ఉంటుందని ధోనీ పేర్కొన్నాడు.గత ఏడాదిగా చూసుకుంటే తాను అనేక స్థానాల్లో బ్యాటింగ్‌కు వచ్చానని,తాను బ్యాటింగ్‌కు వెళ్లిన క్రమంలో టీమిండియా టాప్‌ ఆర్డర్‌ బాగా ఆడిందని,అప్పటికి,ఇప్పటికి చాలా తేడా ఉందన్నాడు.ఈ సిరీస్‌లో కొన్ని మ్యాచ్‌ల్లో వికెట్‌ బాగా స్లోగా ఉందని ధోనీ వివరించాడు.ఈ సిరీస్‌లో కొత్త కుర్రాళ్లు కావడంతో ఆ జాబ్‌ని సమర్థవంతంగా నిర్వహించే వాళ్లు కొద్ది మంది మాత్రమే ఉన్నారని పేర్కొన్నాడు.వారికి ఇంకా ఎక్కువ సమయం ఇవ్వాల్సి ఉందని తెలిపాడు. కాగా టార్గెట్‌ చేధనలో భాగంగా కోహ్లీ ఇటీవలే క్రికెట్‌ లెజెండ్‌ సచిన్‌ 14 సెంచరీల రికార్డుని సమం చేసిన సంగతి తెలిసిందే. కోహ్లీకి ఔట్‌ చేయడం
సంతోషాన్ని ఇచ్చింది: గుప్టిల్‌
అయిదు వన్డేల సిరీస్‌లో నిలబడాలంటే చావో రేవో తేల్చు కోవాల్సిన మ్యాచ్‌లో న్యూజిలాండ్‌ జట్టు ఆల్‌ రౌండర్‌ ప్రదర్శనను చేసింది. కాగా టాస్‌ గెలిచి మొదట బ్యాటింగ్‌ చేసి 261 పరుగులు టార్గెట్‌కు చేరుకోవడంతో న్యూజిలాండ్‌ బౌలర్లు విజయం సాధించారు.టీమిండియా బ్యాటింగ్‌ లైనప్‌ను దెబ్బతీసి 48.4 ఓవర్లకే 241 పరుగులకే ఆలౌట్‌ చేసింది.దీంతో టీమిండియాపై న్యూజిలాండ్‌ 19 పరుగుల తేడాతో విజయం సాధించింది.కాగా ఈ విజయంతో అయిదు వన్డేల సిరీస్‌ 2-2తో సమం చేసింది.దీంతో వన్డే సిరీస్‌ విజేత ఎవరనేది విశాఖ పట్నం వేదికగా శనివారం జరిగే వన్డేలో తేలనుంది. కాగా 261 పరుగుల టార్గెట్‌తో బరిలోకి దిగిన టీమిండియా ఓపెనర్లు మొదట్లో నిలకడగానే ఆడారు.ఓపెనర్‌ రహానే 57 పరుగులతో జట్టును విజయం వైపు నడిపించేందుకు తన వంతు ప్రయత్నం చేశాడు.అతనికి తోడుగా రెండవ వికెట్‌గా వచ్చిన కోహ్లీ కూడా 45 పరుగులతో ఇద్దరూ 79 పరుగులు భాగస్వామ్యాన్ని అందించారు. కాగా ఈ క్రమంలో న్యూజి లాండ్‌ బౌలర్లపై ఒత్తిడి తెచ్చేందుకు గాను ఈ జోడీ ప్రయత్నించింది. అయితే న్యూజిలండ్‌ జట్టు విజయంలో కోహ్లీని త్వరగా పెవిలియన్‌కు చేర్చడమే అత్యంత కీలక పరిణామమని న్యూజిలాండ్‌ బ్యాట్స్‌మెన్‌ గుప్టిల్‌ అభిప్రాయం వ్యక్తం చేశాడు.
నాలుగవ వన్డేలో ఫామ్‌లోకి వచ్చిన గుప్టిల్‌ న్యూజిలాండ్‌ విజయంలో కీలక పాత్ర పోషించాడు.నిజానికి గుప్టిల్‌ 29 పరుగుల వద్ద ఔట్‌ కావాల్సి ఉంది.కాగా ఉమేష్‌ యాదవ్‌ వేసిన ఏడవ ఓవర్‌లో గుప్టిల్‌ ఇచ్చిన క్యాచ్‌ను అమిత్‌ మిశ్రా విడిచిపెట్టాడు.ఈ అవకాశాన్ని సద్వినియోగం చేసుకున్న గుప్టిల్‌ మ్యాచ్‌లో మరో 43 పరుగులు అధికంగా చేశాడు.దీంతో మొత్తం 84 బంతులు ఆడి 72 పరుగులు చేసిన గుప్టిల్‌కు మ్యాన్‌ ఆఫ్‌ ది మ్యాచ్‌ దక్కింది.మ్యాన్‌ ఆఫ్‌ ది మ్యాచ్‌ అవార్డు అందుకున్న అనంతరం గుప్టిల్‌ మీడియాతో మాట్లాడాడు. కోహ్లీ క్లాస్‌ ప్లేయర్‌ అని 45 పరుగుల వద్ద కోహ్లీని ఔట్‌ చేయడం తమకు ఎంతో సంతోషాన్నిచ్చిందని,కోహ్లీ క్లాస్‌ ప్లేయర్‌ అతన్ని త్వరగా ఔట్‌ చేయడం ఆనందమే కదా? అని పేర్కొన్నాడు. కాగా రన్‌ మెషిన్‌గా పేరుగాంచిన కోహ్లీ ఈ మధ్య కాలంలో మంచి ఫాంల్‌ ఉన్నాడు.న్యూజిలాండ్‌తో జరుగుతున్న వన్డే సిరీస్‌లో టీమిండియాకు మంచి విజయాలు అందించిన సంగతి తెలిసిందే.కాగా మొహాలిలో జరిగిన మూడవ వన్డేలో 154 పరుగులతో నాటౌట్‌గా నిలిచి జట్టు విజయంలో కీలక పాత్ర పోషించాడు. ఇక ధర్మశాలలో జరిగిన తొలి టెస్టులో 85 పరుగులు చేసి టీమిండియా విజయాన్ని అందించాడు.
కాగా నాలుగవ వన్డేలో 11 పరుగుల వద్ద ధోనీ ఔట్‌ కావడంతో మ్యాచ్‌ మలుపు తిరిగింది.టీమిండియా బ్యాట్స్‌మెన్‌ రహానే 57 పరుగులు,కోహ్లీ 45 పరుగులు,అక్షర్‌ పటేల్‌ 38 పరుగులతో ధాటిగా ఆడినప్పటికి టార్గెట్‌ను చేరుకోలేకపోయింది.కేదార్‌ జాదవ్‌ జిరో పరుగులు, మనీశ్‌ పాండే 12 పరుగులు,హార్థిక్‌ పాండ్యా 9 పరుగులతో కీలక సమయంలో వికెట్లను చేజార్చుకున్నారు. చివరలో కులకర్ణి బ్యాటింగ్‌తో మెరుపులు మెరిపించి విజయంపై ఆశలు రేపాడు.కాగా ఉమేష్‌ యాదవ్‌తో కలిసి 34 పరుగుల భాగస్వామ్యాన్ని నెలకొల్పిన భారత్‌ పరాజయం చెందింది.